AMEX kártyával lehet nálatok fizetni?
Ha a honlapon keresztül szeretnél fizetni sörvacsorát, tanfolyamdíjat vagy ajándékutalványt, akkor azt az AMEX (továbbá MasterCard, illetve Maestro) kártyáddal is megteheted, azonban a helyszínen csak készpénzt tudunk elfogadni.
hu
Angolul is tudjátok tartani a sörkóstolást, sörfőzést?
Ha angolul beszélő barátaiddal, kollégáiddal jönnétek hozzánk, vedd fel velünk a kapcsolatot, hiszen erre is tudunk megoldást! Sörfőző Tanfolyamokat jelenleg kizárólag magyar nyelven tartunk, de ha magyarul nem értő társaddal szeretnél jelentkezni, tedd meg bátran, hiszen a program folyamán tudunk folyamatosan fordítani, így neki is élmény lesz a sörfőzés.
hu
Hogyan lehet felhasználni az Ajándékutalványt?
A megajándékozott személy az ajándék tartalma szerint a Sörfőző tanfolyam, Sörkóstolás vagy Sörfőző est menüpontra kattintva, az oldal alján levő űrlapon tud jelentkezni. Adatai megadása, illetve az időpont kiválasztása után a "Van beváltandó ajándékutalványod?" mezőben tudja megadni az utalványon található kódot, mellyel automatikusan levonjuk az ajándékutalvány árát jelentkezéséből.

Ezután már csak el kell jönnie és remekül éreznie magát a lefoglalt időpontban!
hu
Hogyan tudom megrendelni az Ajándékutalványt?
Elsőként gondold ki, hogy sörfőző estre, sörfőző tanfolyamra vagy sörkóstolóra szeretnél-e utalványt ajándékozni.
 	Az oldal alján található űrlapon add meg saját adataid, illetve az ajándékozott személy(ek) nevét.
 	A Fizetés gombra kattintva átnavigálunk egy biztonságos online fizetési felületre, ahol bankkártyával tudod rendezni az összeget.
 	A sikeres fizetés után perceken belül megküldjük Neked e-mailben az ajándékutalványt pdf formátumban.
 	Nyomtasd ki az ajándékutalványt vagy használd fel elektronikus formában.
 	Szerezz óriási örömöt barátodnak/családtagodnak/ismerősödnek!
hu
Mennyibe kerül a születésnapi sörkóstolás?
Mint minden programunkat, a sörkóstolókat is igyekszünk személyre szabni. Alapvetően ötféle sört szoktunk kóstolni, ettől azonban eltérhetünk, ha szeretnéd. Továbbá kérésedre beiktathatunk a programba sör-sajt vagy sör-tapas párokat is. A kóstoló ára elsősorban létszámfüggő, de az biztos, hogy a fejenkénti ár annál kedvezőbb lesz, minél többen jöttök!
hu
Mi a sörkóstolás pontos menete?
A program alatt ötféle topsört mutatunk meg egy általunk gondosan megtervezett sorrendben. Közben beszélünk a sörgasztronómiáról, sörtörténelemről, sőt magáról a sörfőzésről is. Szeretjük, ha a kóstolók valamennyire diskurzusszerűek, ezért örömmel veszünk minden kérdést, amikre természetesen igyekszünk kimerítően válaszolni.
hu
Milyen dátumokkal vannak az események?
A Sörfőző Esteket a Sörfőző Tanfolyamokkal ellentétben nem szombati, hanem hétköznapi dátumokkal hirdetjük meg; azért, hogy ha nem akarsz egy hétvégi napot sörfőzésre áldozni, de meg szeretnél tanulni sört főzni, vagy a meglévő tudásodat gyarapítanád, akkor ennek se legyen akadálya. A sörkóstolók vegyesen érhetőek el.
hu
Milyen söröket próbálhatunk ki a sörkóstolás folyamán?
Attól függ, hogy melyik sörkóstoló alkalmat választod. Kezdő sörkóstolóinkon elsősorban magyar kraft söröket szoktunk kóstolni. Igyekszünk a legizgalmasabb, legvagányabb, legérdekesebb és persze legjobb minőségű főzeteket megmutatni, néha igazi ritkaságokat. Tapasztalt előadóink maguk is sörfőzők, így általában a saját termékük is terítékre kerül. Haladó sörkóstolóinkra a tematikának megfelelő exkluzív külföldi sörökkel is készülünk.
hu
Sörfőző tanfolyam utalványomat beválthatom Sörfőző estre is?
Ha szeretted/barátod/kollégád megajándékozott egy Sörfőző Tanfolyamon való részvétellel, de úgy döntesz, hogy utalványodat a rövidebb, hétköznap esténként meghirdetett Sörfőző Estre szeretnéd beváltani, azt bármikor megteheted. Amennyiben Sörfőző Estre szól a kupon, de te a hosszabb Sörfőző Tanfolyamra szeretnél jönni, azt is megteheted, azonban a helyszínen ki kell fizetned a különbözetet. Tehát ha drágább ajándékutalvánnyal rendelkezel, mint amilyen eseményre jössz, úgy pénzt visszafizetni nem áll módunkban. Ellenkező esetben olcsóbb ajándékkártyával is fizethető drágább esemény, de ekkor a különbözetet ki kell fizetned.
hu
Van lehetőség zártkörű sörfőzésre? (pl. 5 fős, családi eseményként) Amennyiben igen, mennyibe kerül?
Privát sörfőzéseket és sörkóstolókat elsősorban nagyobb (min. 8-10 fős) csapatok számára szoktunk tartani, de a kisebb létszám sem kizáró ok. Kérjük, ha ilyen igényed van, írj nekünk az oldalon található elérhetőségeink egyikén és egyedi árajánlatot adunk számotokra.
hu